**Obavijest o obradi osobnih podataka**

Ova Obavijest o obradi osobnih podataka korisnika (dalje: Obavijest) primjenjuje se na obradu osobnih podataka fizičkih osoba kao korisnika sustava Fondovi EU, podsustav Nacionalni plan oporavka i otpornosti 2021.-2026. (dalje: Sustav).

Obrada podataka se obavlja u skladu s Uredbom EU 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (dalje: Uredba), stavljanju izvan snage Direktive 95/46/EZ (Opća uredba o zaštiti podataka), Zakonom o provedbi Opće uredbe o zaštiti podataka (NN 42/2018) (dalje: Zakon) i ostalim relevantnim propisima koji se primjenjuju u Republici Hrvatskoj. Osobni podaci korisnika Sustava registriraju se u bazi podataka Sustava te se obrađuju ručno i automatizirano.

**Kategorije ispitanika**

Pristup Sustavu moguć je kroz nekoliko uloga:

1. Prijavitelj – uloga podrazumijeva ulazak na sučelje korisnika u svojstvu prijavitelja na postupke dodjele bespovratnih sredstava odnosno korisnika ugovora o dodjeli bespovratnih sredstava.

U ulozi prijavitelja sljedeće su kategorije korisnika:

a) Osobe ovlaštene za zastupanje pravne osobe – osobe koje Sustav automatizirano prepoznaje kao ovlaštene za zastupanje provjerom podataka u povezanim registrima (OIB registar, Sudski registar) ili koje dostavljaju Zahtjev za ovlaštenjem u slučajevima ovlaštenja za zastupanje subjekta u svojstvu prijavitelja koje nije moguće automatizirano utvrditi ili se u ime ovlaštenika pravo na zastupanje prenosi putem punomoći na drugu osobu;

b) Fizičke osobe kao vlasnici obrta, nositelji OPGa, osobe koje obavljaju neku od djelatnosti slobodnih zanimanja - osobe koje Sustav automatizirano prepoznaje kao vlasnike i/ili nositelje provjerom podataka u povezanim registrima (OIB registar, Obrtni registar) ili koje dostavljaju Zahtjev za ovlaštenjem u slučajevima ovlaštenja za zastupanje u svojstvu prijavitelja koje nije moguće automatizirano utvrditi ili se u ime ovlaštenika pravo na zastupanje prenosi putem punomoći na drugu osobu;

c) Povezane osobe na razini prijavitelja ili projekta – osobe koje u Sustav dodaje ovlaštena ili druga povezana osoba.

1. Korisnik institucije – uloga podrazumijeva ulazak u sučelje pojedine institucije koja, u sklopu svojih ovlasti, vrši akcije pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava;
2. Administrator sustava – uloga namijenjena fizičkim osobama ovlaštenim za tehničko i administrativno upravljanje Sustavom.

**Kategorije osobnih podataka koje se prikupljaju i obrađuju putem sustava Fondovi EU**

| Podaci o korisnicima koji se obrađuju mogu se svrstati u nekoliko kategorija: |
| --- |
| **Kategorije korisnika** | **Kategorije osobnih podataka** |
| Korisnici iz institucija | Opći podaci (ime, prezime, OIB, datum rođenja, državljanstvo, nacionalnost, e-mail adresa, adresa, broj mobitela, ako ga je korisnik upisao) |
| Osobe ovlaštene za zastupanje pravne osobe | Opći podaci (ime, prezime, OIB, datum rođenja, državljanstvo, nacionalnost, e-mail adresa, adresa, broj mobitela, ako ga je korisnik upisao)Podaci o zaposlenju u slučajevima ovlaštenja za zastupanje subjekta u svojstvu prijavitelja koje nije moguće automatizirano utvrditi (podaci su prikupljeni putem podnesenih Zahtjeva za ovlaštenjem ili Zahtjeva za opunomoćenjem u formi strukturirano unesenih podataka te priloženih dokumenata kojim se utvrđuje identitet opunomoćenika, radni status te ostali uvjeti neophodni za odobrenje pristupa Sustavu i obavljanje radnji opunomoćenika ili ovlaštene osobe prijavitelja) |
| Fizičke osobe kao vlasnici obrta, nositelji OPGa, osobe koje obavljaju neku od djelatnosti slobodnih zanimanja | Opći podaci (ime, prezime, OIB, datum rođenja, državljanstvo, nacionalnost, e-mail adresa, adresa, broj mobitela, ako ga je korisnik upisao)Podaci o zaposlenju u slučajevima ovlaštenja za zastupanje subjekta u svojstvu prijavitelja koje nije moguće automatizirano utvrditi (podaci su prikupljeni putem podnesenih Zahtjeva za ovlaštenjem ili Zahtjeva za opunomoćenjem u formi strukturirano unesenih podataka te priloženih dokumenata kojim se utvrđuje identitet opunomoćenika, radni status te ostali uvjeti neophodni za odobrenje pristupa Sustavu i obavljanje radnji opunomoćenika ili ovlaštene osobe prijavitelja) |
| Povezane osobe na razini prijavitelja ili projekta | Opći podaci (ime, prezime, OIB, datum rođenja, državljanstvo, nacionalnost, e-mail adresa, adresa, broj mobitela, ako ga je korisnik upisao) |
| Administratori sustava | Opći podaci (ime, prezime, OIB, e-mail adresa broj mobitela, ako ga je korisnik upisao) |
| Dionici u provedbi ugovora o dodjeli bespovratnih sredstava | Podaci koje korisnik ugovora o dodjeli bespovratnih sredstava dostavlja za potrebe provedbe (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ako se povezani troškovi nadoknađuju kroz ugovor o dodjeli bespovratnih sredstava) |

**Svrhe i pravna osnova obrade osobnih podataka korisnika**

**Svrhe obrade osobnih podataka**

Svrhe obrade osobnih podataka su:

1. prijava i identifikacija korisnika Sustava
2. izrada i podnošenje projektnog prijedloga
3. provedba postupka dodjele
4. provedba postupka dodjele bespovratnih sredstava
5. sklapanje i izvršenje ugovora o dodjeli bespovratnih sredstava
6. revizije postupaka odabira, postupaka dodjele bespovratnih sredstava te izvršenja ugovora o dodjeli bespovratnih sredstava
7. provođenje vrednovanja provedbe Reformi i Investicija.

**Pravne osnove obrade osobnih podataka**

Osobni podaci u Sustavu obrađuju se u skladu sa zahtjevima Uredbe i Zakona.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Uredbe.

Također, obrada osobnih podataka iz svih točaka poglavlja Svrhe obrade osobnih podataka nužna je radi poštivanja pravnih obveza voditelja obrade u skladu s točkom c) stavka 1. članka 6. Uredbe.

Također, obrada osobnih podataka iz svih točaka poglavlja Svrhe obrade osobnih podataka nužna za izvršavanje zadaće od javnog interesa i pri izvršavanju službene ovlasti voditelja obrade, u skladu s točkom e) stavka 1. članka 6. Uredbe.

**Primatelji osobnih podataka**

Primatelj osobnih podataka je pružatelj usluga održavanja i nadogradnji sustava Fondovi EU.

Sljedeća tijela, odnosno službenici i dužnosnici koji imaju otvorene korisničke račune u Sustavu sukladno opisu svog radnog mjesta, mogu pristupati podacima iz sustava Fondovi EU:

* Tijelo nadležno za koordinaciju praćenja provedbe NPOO – Koordinacijsko tijelo – Ministarstvo financija
* Tijelo nadležno za reviziju - Agencija za reviziju sustava provedbe programa Europske unije
* Tijela državne uprave nadležna za komponentu/podkomponentu NPOO – Ministarstvo gospodarstva i održivog razvoja; Ministarstvo kulture i medija; Ministarstvo mora, prometa i infrastrukture; Ministarstvo poljoprivrede; Ministarstvo turizma i sporta; Ministarstvo regionalnog razvoja i fondova EU; Ministarstvo pravosuđa i uprave; Ministarstvo prostornog uređenja, graditeljstva i državne imovine; Ministarstvo unutarnjih poslova; Ministarstvo znanosti i obrazovanja; Ministarstvo rada, mirovinskog sustava, obitelji i socijalne politike; Ministarstvo zdravstva; Ministarstvo financija; Središnji državni ured za razvoj digitalnog društva
* Provedbena tijela za pojedine podkomponente koja obavljaju poslove u vezi s upravljanjem ugovorima o dodjeli bespovratnih sredstava – Hrvatska banka za obnovu i razvitak; Ministarstvo kulture i medija; Hrvatska agencija za malo gospodarstvo, inovacije i investicije; Fond za zaštitu okoliša i energetsku učinkovitost; Hrvatske vode; Središnja agencija za financiranje i ugovaranje programa i projekata Europske unije; Ministarstvo zdravstva; Ministarstvo znanosti i obrazovanja; Hrvatska zaklada za znanost; Agencija za komercijalnu djelatnost; Hrvatski zavod za zapošljavanje; Hrvatski zavod za mirovinsko osiguranje; Fond za obnovu; Centar za restrukturiranje i prodaju;.

Također, podatke može, na zahtjev, primati bilo koje revizijsko tijelo koja prema nacionalnim ili EU propisima ima pravo i obvezu revidirati rad gore navedenih tijela u segmentu provedbe Reformi i Investicija.

Prikupljeni osobni podaci mogu se razmjenjivati:

* između tijela sustava za provedbu i praćenje NPOO
* između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila).
* između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

**Voditelji obrade**

Podatke obrađuju službenici i dužnosnici tijela koja čine Institucionalni okvir sustava upravljanja i praćenja provedbe aktivnosti u okviru Nacionalnog plana oporavka i otpornosti u Republici Hrvatskoj (dalje: NPOO) koji su izravno uključeni u provedbu i korištenje fondova Europske unije, s obzirom na opis radnog mjesta te kojima su, sukladno internim procedurama, dodijeljena prava za pristup Sustavu u svojstvu korisnika institucije. Institucije u nastavku su zajednički voditelji obrade:

Koordinacijsko tijelo - Ministarstvo financija;

Tijelo nadležno za reviziju - Agencija za reviziju sustava provedbe programa Europske unije;

Tijela državne uprave nadležna za komponentu/podkomponentu NPOO - Ministarstvo gospodarstva i održivog razvoja, Ministarstvo kulture i medija, Ministarstvo mora, prometa i infrastrukture, Ministarstvo poljoprivrede, Ministarstvo turizma i sporta, Ministarstvo regionalnog razvoja i fondova EU, Ministarstvo pravosuđa i uprave, Ministarstvo prostornog uređenja, graditeljstva i državne imovine, Ministarstvo unutarnjih poslova, Ministarstvo znanosti i obrazovanja, Ministarstvo rada, mirovinskog sustava, obitelji i socijalne politike, Ministarstvo zdravstva, Ministarstvo financija, Središnji državni ured za razvoj digitalnog društva;

Provedbena tijela: Hrvatska banka za obnovu i razvitak (HBOR), Hrvatska agencija za malo gospodarstvo, inovacije i investicije (HAMAG BICRO), Ministarstvo kulture i medija (MKM), Fond za zaštitu okoliša i energetsku učinkovitost (FZOEU), Hrvatske vode (HV), Središnja agencija za financiranje i ugovaranje programa i projekata Europske unije (SAFU), Hrvatska zaklada za znanost (HRZZ), Hrvatski zavod za zapošljavanje (HZZ), Fond za obnovu (FZO), Agencija za komercijalnu djelatnost (AKD), Ministarstvo zdravstva (MIZ), Ministarstvo znanosti i obrazovanja (MZO), Hrvatski zavod za mirovinsko osiguranje (HZMO), Centar za restrukturiranje i prodaju (CERP);

Navedena tijela (odnosno svaki zajednički voditelj obrade), svako iz svog djelokruga, objavljuje Obavijest o obradi osobnih podataka te kontakt točku koja se bavi pitanjima obrade osobnih podataka.

Podaci Ministarstva Financija: Katančićeva 5, 10 000 Zagreb, OIB: 18683136487, kontakt tel.: 01459 1333.

Svaka od navedenih institucija ima pristup samo onim podacima prijavitelja i korisnika ugovora o dodjeli bespovratnih sredstava za koje je nadležna prema Odluci Vlade RH o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021.-2026. (NN br. 78/2021) i sukladno Nacionalnom planu oporavka i otpornosti 2021.-2027. (srpanj 2021.).

**Uloga NIAS-a**

Budući da je Sustav Fondovi EU jedna od e-usluga Republike Hrvatske, prijava u isti vrši se putem prihvatljivih vjerodajnica prijavom kroz Nacionalni identifikacijski i autentifikacijski sustav (NIAS). Vjerodajnice se razlikuju ovisno o izdavatelju i razini sigurnosti, a svaka od e-usluga Republike Hrvatske ima propisanu minimalnu razinu sigurnosti vjerodajnice. Za pristup sustavu Fondovi EU potrebno je koristiti vjerodajnicu sigurnosne razine značajna ili visoka što pruža značajan stupanj pouzdanja u identifikaciju osobe. Značaj ovakvog načina pristupa Sustavu je u pouzdanoj i sigurnoj identifikaciji svake osobe koja pristupa Sustavu i pouzdanosti revizijskog traga postupanja u Sustavu u smislu identifikacije osobe koja je u Sustavu izvršila pojedinu akciju. Sustav nema pristup niti jednom podatku vezanom za vjerodajnicu korisnika. U smislu odredaba propisa iz područja zaštite osobnih podataka koji se obrađuju za potrebe korištenja usluga NIAS-a, voditelj obrade osobnih podataka je Ministarstvo pravosuđa i uprave, Maksimirska 63, 10 000 Zagreb, OIB: 81700550832, kontakt tel.: 01 235 75 55. Izvršitelj obrade osobnih podataka je Financijska agencija, Zagreb, Ulica grada Vukovara 70, OIB: 85821130368.

**Način prikupljanja, obrade i pohrane podataka te profiliranje**

Osobni podaci prikupljaju se, za osobe ovlaštene za zastupanje prijavitelja pravne osobe, odnosno same prijavitelje kada su oni fizičke osobe koje obavljaju registriranu djelatnost ili djelatnost slobodnih zanimanja, iz sa Sustavom povezanih registara (OIB registar, Sudski registar, Obrtni registar) ili kroz podnesene Zahtjeve za ovlaštenjem i Zahtjeve za opunomoćenjem na projektu te prilikom dodavanja Povezanih osoba (za potrebe operativnog rada u sustavu).

Nad osobnim podacima dostavljenim u Sustav ne provodi se dodatna obrada i profiliranje već se podaci, u slučaju ovlaštenika navedenih u povezanim registrima provjeravaju automatizirano, a u slučaju svih ostalih podataka koji se ne nalaze u povezanim registrima isti se provjeravaju ručno.

Prikupljeni podaci prenose se u treće zemlje isključivo na zahtjev Europske komisije, a pohranjeni su u bazi podataka Sustava na rok od 10 godina od zatvaranja NPOO za sve kategorije osobnih podataka.

**Dodatne informacije**

**Kako su zaštićeni osobni podaci korisnika**

Svaki zajednički voditelj obrade poduzima odgovarajuće tehničke i organizacijske mjere kako bi se osigurala zaštita prikupljenih osobnih podataka. Mjere obuhvaćaju kontrolu pristupa svim podacima i dokumentima, dozvolu pristupa na bazi nužnosti pristupa, praćenje pristupa i aktivnosti u informacijskom sustavu te korištenje softverskih rješenja za osiguravanje sigurnosti informatičkih podataka.

Primateljima osobnih podataka dopušten je pristup prikupljenim osobnim podacima, kao i njihova obrada isključivo u poslovne svrhe, radi obavljanja poslova u sklopu javnih ovlasti kako je opisano u poglavlju Svrhe i pravna osnova obrade osobnih podataka korisnika.

Pružatelji usluga održavanja i nadogradnje Sustava kao primatelji osobnih podataka obavezani su čuvati povjerljivost podataka. O osobama zaposlenima kod pružatelja usluga koje trebaju imati pristup osobnim podacima pružatelj usluge obavještava MFIN te MFIN pristup podacima odobrava pojedinačno, analizirajući stvarnu potrebu za istima. Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Sve osobe kojima je dopušten pristup osobnim podacima upoznate su sa zabranom neovlaštenog korištenja istih.

**Prava korisnika i kako se mogu ostvariti**

U okviru zaštite osobnih podataka korisnici imaju sljedeća prava:

* pravo na pristup svojim osobnim podacima, tj. pravo zahtijevati potvrdu obrađuju li se osobni podaci te ako se takvi podaci obrađuju, pravo zahtijevati pristup i informacije o obradi i kopiju osobnih podataka koji se obrađuju;
* pravo na ispravak netočnih i nadopunu nepotpunih podataka; ukoliko se podaci povlače iz nekog od matičnih registara Republike Hrvatske, podatke je potrebno ažurirati u tim registrima kako bi se ispravno povukli u Sustav;
* pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka;
* pravo na ograničavanje obrade osobnih podataka;
* pravo uložiti prigovor na obradu osobnih podataka;
* pravo podnijeti pritužbu Agenciji za zaštitu osobnih podataka.

Svaki zajednički voditelj obrade će u obavljanju svojih djelatnosti poduzeti sve mjere kako bi omogućio da korisnici ostvare svoja gore navedena prava.

Skrećemo pozornost na to da ostvarivanje prava korisnika može biti ograničeno ili isključeno, ako bi takvo postupanje bilo u suprotnosti s pravnom obvezom voditelja obrade koja proizlazi iz propisa Republike Hrvatske ili propisa Europske unije, ili ako bi to bilo nemoguće radi zaštite javnog interesa Republike Hrvatske, čuvanja profesionalne tajne ili zbog izvršavanja službene ovlasti voditelja obrade.

**Kome se možete obratiti s upitima o zaštiti osobnih podataka**

Kontakt podaci Službenika za zaštitu osobnih podataka MFIN su: zastitaosobnihpodataka@mfin.hr.

Kontakt podaci Službenika za zaštitu osobnih podataka svih ostalih tijela uključenih u provedbu NPOO, navedeni su na njihovim internetskim stranicama.

**Postupanje po povredama osobnih podataka**

Ako smatrate da su prilikom obrade Vaših osobnih podataka prekršeni važeći hrvatski ili europski propisi o zaštiti podataka, možete podnijeti prigovor nadležnom nadzornom tijelu, Agenciji za zaštitu podataka (AZOP) i nadzornom tijelu unutar EU-a.

**Ažuriranje obavijesti o obradi osobnih podataka**

Obavijest o obradi osobnih podataka kontinuirano se preispituje te se može mijenjati i dopunjavati. Važeća verzija obavijesti je uvijek dostupna na mrežnim stranicama Sustava <https://fondovieu.gov.hr/>.

Ova Obavijest o obradi osobnih podataka vrijedi od 28.03.2022. godine.